stanford-oval/wikipedia huggingface dataset:
הילרי לינדזי

| --- | --- |
לינדזי מופיעה בטקס ה-ASCAP בשנת 2011
לינדזי מופיעה בטקס ה-ASCAP בשנת 2011
 לידה:  1977  (בת 47 בערך) וושינגטון, ג'ורג'יה, ארצות הברית
 שם לידה:  הילרי לי לינדזי
 מוקד פעילות:  ארצות הברית
 תקופת הפעילות:  מ-1996
 עיסוק:  זמרת-יוצרת
 סוגה:  קאנטרי
 שפה מועדפת:  אנגלית
 כלי נגינה:  קול
 https://www.facebook.com/HillaryLindseyFans
 פרופיל ב-IMDb
הילרי לי לינדזי (באנגלית: Hillary Lee Lindsey; נולדה בשנת 1977) היא זמרת-יוצרת אמריקאית. היא כתבה שירים עם או עבור מספר אמנים, כולל מישל בראנץ', פיית' היל, מרטינה מק'ברייד, שאקירה, ליידי אנטבלום, גארי אלן, שרה אוונס, קארי אנדרווד, קלי פיקלר, בון ג'ובי, טיילור סוויפט, ליידי גאגא, טים מקגרו ולוק בריאן. בשנים 2006 ו-2016, זכתה לינדזי בפרס גראמי בקטגוריית "שיר הקאנטרי הטוב ביותר" עבור "Jesus, Take the Wheel" של קארי אנדרווד ו-"Girl Crush" של ליטל ביג טאון. בשנת 2011 קיבלה לינדזי מועמדות לפרס אוסקר על "Coming Home", שהוקלט על ידי גווינת' פלטרו כחלק מ-Country Strong, בקטגוריית "השיר המקורי הטוב ביותר". "Coming Home" הועמד לפרס גלובוס הזהב באותה השנה בקטגוריית "השיר המקורי הטוב ביותר" יחד עם "There's a Place for Us", של אנדרווד. נכון לשנת 2018, היא כתבה כ-20 שירים שכבשו פסגות מצעדים.
היא הייתה מועמדת שלוש פעמים לפרס הגראמי בקטגוריית "שיר השנה" על שיריה "Jesus, Take the Wheel",‏ "Girl Crush" ו-"Always Remember Us This Way".
ביוגרפיה

לינדזי גדלה בוושינגטון, ג'ורג'יה. היא בתם של ריקי וקתי לינדזי. אביה היה מתופף. היא התחילה לכתוב שירים בגיל שנתיים. היא המשיכה לשיר במקהלת הכנסייה שלה וזכתה בפרס הראשון שלה בגיל שמונה בחלון הראווה לכישרונות "Kiwanis" המקומי. כילדה, היא זכתה בתחרויות שירה שונות והחלה את הקריירה שלה כזמרת-יוצרת ב-1996.
לינדזי סיימה את לימודיה בתיכון מקיף וושינגטון וילקס ועברה לנאשוויל בשנת 1994, כדי להירשם לבית הספר למוזיקה באוניברסיטת בלמונט.
קריירה

לינדזי חתמה על עסקת פרסום במהלך שנת הלימודים האחרונה שלה באוניברסיטת בלמונט. היא חתמה על הסכם ההוצאה לאור הראשון שלה בשנת 1997. מאוחר יותר, היא הוחתמה כאמנית בחברת סוני מיוזיק אנטרטיינמנט, אך לאחר שלושה חודשים היא עזבה החברה. בשנת 2008 כתבה את "Fearless" עם טיילור סוויפט, כחלק מהשתתפותה באלבומה, Fearless. "Fearless" ספג שבחים ביקורתיים רבים מטעם מבקרי המוזיקה, שטענו כי "השיר פונה לכל קבוצות הגיל השונות". בנוסף לכך, הוא זכה בשני פרסי BMI בקטגוריות "שירים עטורי פרסים" ו"ההוצאה לאור של השנה". הוא זכה להצלחה בעיקר בארצות הברית, כאשר הגיע למקום העשירי במצעד שירי הקאנטרי, והתשיעי במצעד הבילבורד הוט 100. הוא קיבל את תואר הזהב מטעם איגוד תעשיית ההקלטות האמריקאי לפני שיצא כסינגל והיה הראשון בהיסטוריה שהצליח לעשות זאת.
לאחר ההצלחה לה זכתה בשנת 2008, המשיכה לינדזי לכתוב שירים לאמנים כמו קארי אנדרווד ("Last Name",‏ "Church Bells",‏ "Dirty Laundry" ו-"Cry Pretty") וליידי גאגא ("Always Remember Us This Way"). בשנת 2012, כתבה עם סוויפט את הלהיט "Red" שזכה לביקורות חיוביות רבות מטעם מבקרי המוזיקה, אשר שיבחו את הליריקה שלו, אך היו שחלקו על ההרכב שלו. "Red" הגיע למקום השני במצעד שירי הקאנטרי והשישי במצעד הבילבורד הוט 100. במצעד שירי הקאנטרי הוא שהה במשך 42 שבועות והיה לראשון של סוויפט שהצליח לעשות זאת.
חברותיה של לינדזי, לורי מק'קנה וליז רוז, התאגדו יחד לשלישייה בשם "Love Junkies", שכתבו יחד שירים לאמנים כמו ליידי גאגא וליטל ביג טאון.
חיים אישיים

לינדזי נשואה לכותב השירים קארי בארלו. לזוג יש בת שנולדה בשנת 2015.
יש לה שתי אחיות, לורן לינדזי פאולר וטיילור האריס לינדזי. טיילור לינדזי היא מנהלת סוני מוזיקה נאשוויל.
שירים שכתבה, הלחינה או הפיקה

| שנה | אמנ/ית | שיר | אלבום |
| --- | --- | --- | --- |
| 2001 | "Blessed" | מרטינה מק'ברייד | Greatest Hits |
| 2003 | "This One's for the Girls" | מרטינה מק'ברייד | Martina |
| 2005 | "Jesus, Take the Wheel" | קארי אנדרווד | Some Hearts |
| 2005 | "Starts with Goodbye" | קארי אנדרווד | Some Hearts |
| 2007 | "Wasted" | קארי אנדרווד | Some Hearts |
| 2007 | "So Small" | קארי אנדרווד | Carnival Ride |
| 2008 | "Last Name" | קארי אנדרווד | Carnival Ride |
| 2008 | "Just a Dream" | קארי אנדרווד | Carnival Ride |
| 2009 | "Someday When I Stop Loving You" | קארי אנדרווד | Carnival Ride |
| 2009 | "Sooner or Later" | מישל בראנץ' | Everything Comes and Goes |
| 2010 | "Fearless" | טיילור סוויפט | Fearless |
| 2010 | "American Honey" | ליידי אנטבלום | Need You Now |
| 2010 | "When I Look at You" | מיילי סיירוס | The Time of Our Lives |
| 2010 | "My Heart Beats for Love" | מיילי סיירוס | Can't Be Tamed |
| 2010 | "There's a Place for Us" | קארי אנדרווד | The Chronicles of Narnia |
| 2012 | "Two Black Cadillacs" | קארי אנדרווד | Blown Away |
| 2013 | "See You Again" | קארי אנדרווד | Blown Away |
| 2013 | "Sober" | ליטל ביג טאון | Tornado |
| 2014 | "Medicine" | שאקירה ובלייק שלטון | Shakira |
| 2014 | "You Sound Good to Me" | לוסי הייל | Road Between |
| 2014 | "Shotgun Rider" | טים מקגרו | Sundown Heaven Town |
| 2014 | "Girl Crush" | ליטל ביג טאון | Pain Killer |
| 2015 | "Pain Killer" | ליטל ביג טאון | Pain Killer |
| 2015 | "Little Toy Guns" | קארי אנדרווד | Greatest Hits: Decade #1 |
| 2015 | "Smoke Break" | קארי אנדרווד | Storyteller |
| 2016 | "Church Bells" | קארי אנדרווד | Storyteller |
| 2016 | "Dirty Laundry" | קארי אנדרווד | Storyteller |
| 2016 | "A-Yo" | ליידי גאגא | Joanne |
| 2016 | "Million Reasons" | ליידי גאגא | Joanne |
| 2016 | "Grigio Girls" | ליידי גאגא | Joanne |
| 2017 | "You Look Good" | ליידי אנטבלום | Heart Break |
| 2017 | "When Someone Stops Loving You" | ליטל ביג טאון | The Breaker |
| 2018 | "Cry Pretty" | קארי אנדרווד | Cry Pretty |
| 2018 | "Always Remember Us This Way" | ליידי גאגא | A Star Is Born |
| 2018 | "Wonder Woman" | קייסי מאסגרייבס | Golden Hour |
| 2019 | "Knockin' Boots" | לוק בריאן | Born Here Live Here Die Here |
| 2019 | "What She Wants Tonight" | לוק בריאן | Born Here Live Here Die Here |
| 2019 | "I'll Never Love Again" | ליידי גאגא ובראדלי קופר | A Star Is Born |
| 2019 | "It All Comes Out in the Wash" | מירנדה למברט | Wildcard |
| 2020 | "Almost Maybes" | ג'ורדן דייוויס | Jordan Davis |
פרסים ומועמדויות

| שנה | פרס | קטגוריה | עבור | תוצאה | מקור |
| --- | --- | --- | --- | --- | --- |
| 2024 | פרס האקדמיה למוזיקת קאנטרי | פזמונאי השנה | הילרי לינדזי | מועמדות |  |
| 2024 | פרס איגוד מוזיקת הקאנטרי | שיר השנה | "Burn It Down" | מועמדות |  |
הערות שוליים

↑  Hit Songwriter Bios -- Hillary Lindsey, web.archive.org, ‏10 בפברואר 2009
↑  Hillary Lindsey wins Grammy | www.news-reporter.com | News-Reporter, web.archive.org, ‏2008-12-03
↑  Meet The Nashville Songwriter Behind Lady Gaga's Country Sound, NPR.org (באנגלית)
↑  LaTina Emerson, Washington, Ga., woman co-wrote nominated song, The Augusta Chronicle (באנגלית)
↑  The Writers Round With Hillary Lindsey, Sounds Like Nashville, ‏2020-08-31
↑  ohtadmin | on March 19, 2009, Washington's Hillary Lindsey to headline Georgia 4-H Clovers & Co. benefit on Sat. | News-Reporter, www.news-reporter.com
↑  Hillary Lindsey Writes the Songs, Billboard (באנגלית)
↑  Hillary Lindsey Writes the Songs, Billboard (באנגלית)
↑  LaTina Emerson, Washington, Ga., woman co-wrote nominated song, The Augusta Chronicle (באנגלית)
1 2  Taylor Swift, Billboard
↑  Gold & Platinum, RIAA (באנגלית)
↑  Taylor Swift, Billboard
↑  Nate Rau, Music Biz conference shines light on women in country, The Tennessean (באנגלית)
↑  Gamerman, Ellen (2016-11-21). "Meet the Songwriting Moms Behind Taylor Swift, Carrie Underwood, Tim McGraw and Lady Gaga". Wall Street Journal (באנגלית אמריקאית). ISSN 0099-9660. נבדק ב-2021-09-04.
↑  Annie ReuterPublished: January 7, 2016, Songwriters Hillary Lindsey, Cary Barlowe Welcome Daughter, Taste of Country (באנגלית)
↑  ohtadmin | on December 04, 2014, Taylor Harris Lindsey and Derrick Adam Southerland exchange marriage vows October 4 in Orange Beach | News-Reporter, www.news-reporter.com
↑  Sony Music Nashville Promotes Taylor Lindsey to SVP, A&R, All Access (באנגלית)
↑  Academy of Country Music | Winners, www.acmcountry.com (באנגלית)
↑  Glenn Garner, CMA Awards: Morgan Wallen, Chris Stapleton Top Winners List, Deadline, ‏2024-11-21 (באנגלית אמריקאית)
| --- | --- |
בקרת זהויות :  GND: 1214390951  LCCN: n2006085885  MusicBrainz: 2e2dc3f4-6663-40fd-9def-7b590f02c832  VIAF: 75749715   WorldCat (עם VIAF): 75749715 
טיילור סוויפט, עמה כתבה לינדזי את הלהיט "Fearless".
קארי אנדרווד לה כתבה לינדזי שירים רבים כדוגמת "Jesus, Take the Wheel" ו-"Little Toy Guns".
ג'ירולמו סבונרולה

| --- | --- |

 לידה:  21 בספטמבר 1452 פרארה, דוכסות פרארה 
 הוצאה להורג:  23 במאי 1498 (בגיל 45) פירנצה, רפובליקת פירנצה 
 מדינה:  דוכסות פרארה, רפובליקת פירנצה 
 השכלה:  אוניברסיטת פרארה 
 חתימה:   
 
גִּ'ירוֹלָמוֹ סָבוֹנָרוֹלָה (באיטלקית: Girolamo Savonarola;‏ 21 בספטמבר 1452 – 23 במאי 1498) היה נזיר ומטיף דומיניקני ושליטה של פירנצה לתקופה קצרה. הוא נודע בשל הרפורמה הכנסייתית שניסה להנהיג (ואשר בגינה נתפס מאוחר יותר כמבשר הרפורמציה), ובשל הטפתו כנגד תרבות הרנסאנס המתירנית, הטפה שהתבטאה בשריפת ספרים והשמדת יצירות אָמָּנוּת.
ביוגרפיה

סבונרולה נולד בעיר פרארה באיטליה בשנת 1452 וסיים את לימודיו באוניברסיטת פרארה.
לאחר הדחתם של בני משפחת מדיצ'י מן השלטון בפירנצה בשנת 1494 הפך לשליטה היחיד של פירנצה. על אף ששליטה הקודם של פירנצה, לורנצו דה מדיצ'י ("המפואר"), היה פטרונו הפוליטי, הפנה אליו סבונרולה את חצי ביקורתו, הן כלפי התרבות והאמנות שמדיצ'י היה גדול הפטרונים שלהן, והן כלפיו באופן אישי.
סבונרולה היה ידוע בהתנבאויותיו האפוקליפטיות. כך למשל, בשנת 1492 הזהיר מפני "חרב האדון על פני האדמה במהירות ובמהרה" וחזה במצוקות איומות לרומא. נבואות אלה עשו אותו פופולרי ורבים מתושבי פירנצה הפכו לחסידיו.
סבונרולה ייסד בפירנצה רפובליקה תאוקרטית אותה אפיין כ"רפובליקה נוצרית דתית". אחד ממעשיו הראשונים כשליט היה הפיכתו של "מעשה הסדום", אשר בעבר היה העונש עליו קנס, לעבירה שעונשה מוות. הוא הטיף בעד סיגוף, ונהג להסתגף בעצמו. אויביו העיקריים, הדוכס ממילאנו והאפיפיור אלכסנדר השישי שאותו האשים סבונרולה בניוון מוסרי, רצח ושחיתות, הוציאו כנגדו חרמות ונידויים, אך הוא התעלם מהם.
סבונרולה קבע חוקה חדשה אשר בין השאר העניקה זכויות למעמד האומנים, ואפשרה לכל אזרח בעל מעמד תקין זכות הצבעה בפרלמנט חדש, וכן צמצמה מאוד את השימוש בעונש מוות וגלות לכל החיים.
ב-1497 יזמו סבונרולה ותומכיו את "מדורת ההבלים". הם שלחו נערים אשר אספו מדלת לדלת חפצים המקושרים לניוון מוסרי: מראות, קוסמטיקה, תמונות תועבה, ספרים אליליים, שולחנות הימורים, בגדים נאים ועבודותיהם של משוררים בלתי מוסריים (לפי הגדרתו), ושרפו אותם במדורה גדולה בפיאצה דלה סיניוריה במרכז פירנצה. עבודות אמנות רבות מתקופת הרנסאנס אבדו כתוצאה ממעשיו אלו של סבונרולה, לרבות תמונות של סנדרו בוטיצ'לי אשר הושלכו אל האש בידי האמן עצמו.
סבונרולה חזר וחיזק את בני העיר על התשובה שעשו, וקבע כי תשובתם היא כמו תיבת נוח אשר תציל אותם מהאסון הקרב, ולא זו אף זו, אם העיר תמשיך לעשות תשובה ותתחיל במלאכת ההתחדשות יהיה לה עושר, תהילה וכוח. בהתנבאות נוספת, מ-1 באפריל 1495, תיאר את מסעו המיסטי אל מריה בגן עדן, שבו לדבריו, מריה הזהירה אותו שהדרך תהיה קשה גם לעיר וגם לו, אבל היא מבטיחה לו שהאל יקיים את הבטחותיו ושפירנצה תהיה מפוארת, חזקה ועשירה יותר מאי פעם.
האפיפיור לא גילה אהדה לנבואות אלה, ואסר על סבונרולה להמשיך להטיף. סבונרולה ציית במשך כמה חודשים, אך לאחר מכן חזר לדרשותיו והחל לתקוף אויבים נסתרים מבית, שחשד בצדק שהם בקשר עם האפיפיור, ואף עבר לגנות גם את הנוצרים המתונים על שטרם נענו לקריאותיו. הוא ערך את הקמפיין המוסרי שלו עם מיסות מיוחדות לנוער, תהלוכות, ומדורות הבלים.
עד מהרה מאסו תושבי פירנצה בקנאותו של סבונרולה. בדרשה שנשא ב"יום העלייה לשמים" ב-4 במאי 1497, החלו קבוצות נערים לחולל מהומות, אשר הפכו למרד. בתי מרזח נפתחו מחדש, והבריות הימרו בפומבי.
ב-13 במאי 1497 נודה סבונרולה על ידי האפיפיור אלכסנדר השישי, וב-1498 נתלה וגם נשרף, באותו המקום בו הורה להוציא להורג אחרים בצורה זו. הוא הואשם בהתנבאות ובמשגים דתיים. יאקופו נרדי, אשר תיעד את האירוע בספרו "היסטוריה של העיר פירנצה" (Istorie della città di Firenze), מספר כי התליין קרא "האיש שרצה לשרוף אותי יישרף עתה בעצמו" כאשר הצית את האש. ניקולו מקיאוולי, כותב הספר "הנסיך", צפה אף הוא במחזה וכתב עליו. לאחר מותו המשיכה להתקיים בפירנצה רפובליקה עד שנת 1512, בה חזרו בני משפחת מדיצ'י לעמדות כוח בעיר.
כמבשר הרפורמציה

למרות שסבונרולה מעולם לא זנח את הדוגמות של הכנסייה הקתולית, והחזיק באמונה בשבעה סקרמנטים ובכך שכנסיית רומא היא "אם כל הכנסיות האחרות והאפיפיור בראשה", בכל זאת מחאתו נגד שחיתות האפיפיור והכמורה, והסתמכות על התנ"ך כמדריך העיקרי (דבר המקביל לאחד מחמשת העיקרים של הנצרות הפרוטסטנטית, "סולה סקריפטורה") עשו אותו בעיני רבים מהפרוטסטנטים מבשר לרפורמציה הפרוטסטנטית. כתביו התפשטו בגרמניה ובשווייץ, ורבים החלו להאשים את האפיפיור בשחיתות וציפו לרפורמה בכנסייה. רבים ראו בו קדוש מעונה, כולל מרטין לותר, שהושפע מכתביו.
במאה ה-20 החלה מתפתחת בתוככי הכנסייה הקתולית תנועה להכרזתו של סבונרולה לקדוש נוצרי. כמו כן, במספר מקומות באיטליה, בהם ברומא, קיים רחוב הקרוי על שמו.
לקריאה נוספת

ג. ק. צ'סטרטון – סבונרולה (מאנגלית: יהודה ויזן), דחק - כתב עת לספרות טובה, כרך ו', 2016.
אנדרטה לזכר סבונרולה בפררה
חברים דמיוניים

| --- | --- |

כרזת הסרט בעברית
 בימוי:  ג'ון קרסינסקי
 הופק בידי:  ג'ון קרסינסקי אליסון סיגר אנדרו פורם ראיין ריינולדס
 תסריט:  ג'ון קרסינסקי
 שחקנים ראשיים:  ראיין ריינולדס ג'ון קרסינסקי קיילי פלמינג פיונה שו פיבי וולר-ברידג' לואיס גוסט ג'וניור אלן קים ליסה קולון זאיאס סטיב קארל
 מדבבים:  אמילי בלאנט כריסטופר מלוני סבסטיאן מאניסקאלקו אקוופינה ג'ון סטיוארט ריצ'רד ג'נקינס סם רוקוול מאיה רודולף פיבי וולר-ברידג' וינס ווהן סטיב קארל מאט דיימון קיגן-מייקל קי 
 מוזיקה:  מייקל ג'אקינו 
 צילום:  יאנוש קמינסקי 
 מדינה:  ארצות הברית 
 חברת הפקה:  סרטי פרמאונט
 חברה מפיצה:  סרטי פרמאונט
 שיטת הפצה:  הפצה לאולמות הקולנוע 
 הקרנת בכורה:  17 במאי 2024
 משך הקרנה:  104 דק' 
 שפת הסרט:  אנגלית 
 סוגה:  קומית
 www.if.movie
 דף הסרט ב־IMDb
 
חברים דמיוניים (באנגלית: IF) הוא סרט הנפשה/לייב אקשן אמריקאי אשר יצא לאקרנים ב-17 במאי 2024 בבימויו, הפקתו וכתיבתו של ג'ון קרסינסקי. הסרט כולל מגוון רחב של שחקנים ומדבבים המורכבים מראיין ריינולדס, ג'ון קרסינסקי, קיילי פלמינג, פיונה שו וליסה קולון זאיאס, יחד עם קולותיהם של פיבי וולר-ברידג', לואיס גוסט ג'וניור וסטיב קארל.
תקציר העלילה

בי בת ה-12 עוברת לגור בדירתה של סבתה מרגרט בניו יורק בזמן שאביה ממתין לניתוח לב באותו בית חולים שבו נפטרה אמה מסרטן שנים קודם לכן. לילה אחד, בי רואה יצור לא מוכר, עוקבת אחריו חזרה לבניין של סבתה. למחרת, היא רואה שוב את היצור, מלווה בגבר. ביאה עוקבת אחריהם לבית סמוך, שם האיש, קאל, מאחזר יצור סגול פרוותי גדול בשם בלו. היא גם פוגשת את היצור השני, יצור דמוי פרפר בשם Blossom, ומתעלפת. היא מתעוררת בדירתו של קאל, שם היא לומדת שהוא עבד עם חברים דמיוניים, המכונים IFs, כדי להכניס אותם לילדים חדשים מכיוון שילדיהם המקוריים גדלו ושכחו אותם. בתחילה, בהיסוס, בי מחליטה בסופו של דבר לעזור לקאל.
למחרת, קאל לוקח את בי ל-Memory Lane Retirement Home, קהילת גמלאים עבור IFs ששוכנת מתחת לנסיעה בתנופה בקוני איילנד. לואיס, דובון מבוגר וראש המתקן, מעוררת ביאה להשתמש בדמיונה כדי לעצב מחדש את המתקן, למורת רוחו של קאל. בי מנסה לשדך בין אחד ה-IFs לבין בנימין, מטופל צעיר בבית החולים, אך הוא אינו מסוגל לראות אף אחד מהם. לואיס מציע לביה שאולי IFs לא צריכים ילדים חדשים, אלא להתאחד עם הישנים שלהם.
כשהיא מדברת עם סבתה, היא רואה תמונה שלה כרקדנית צעירה ומזהה את בלוסום ברקע התמונה. כשהבינה שבלוסום הוא ה-IF של סבתה שלה, בי מחליטה לבדוק את הרעיון של לואיס. השמעת אחד מהתקליטים של סבתה מעוררת את מרגרט לרקוד והיא זוכרת את בלוסום, מחדירת תקווה לבי. בעקבות טיפ, בי, קאל ובלו מוצאים את הילד המקורי של בלו, ג'רמי, עכשיו גבר בוגר שמנסה להקים עסק. בעזרת Bea, ג'רמי נזכר בבלו שנותן לג'רמי את הביטחון הדרוש לו עבור מצגת עסקית.
באותו ערב, בי מגיעה למרגרט שמודיעה בטירוף לנכדתה שהייתה סיבוך בטיפול של אביה. מתנחמת בקאל, בי אומרת שהיא לא רוצה להיפרד מאביה, אז קאל מייעץ לה לספר לו סיפור במקום זאת. בבית החולים, בי מספרת לאביה סיפור על איך היא דחפה את עצמה להתנהג כמו מבוגרת כשהיא רק ילדה שעדיין זקוקה לאביה. הוא מתעורר והם מחבקים אחד את השני. כשביה יוצאת מחוץ לחדר בית החולים שלו, היא רואה שכל אנשי ה-IF, שליוו אותה לבית החולים, נעלמו.
בהחזרה לבניין של סבתה, בי הולכת להודות לקאל אך מגלה שהדלת לדירתו נפתחת למעשה לתוך מחסן ישן. לאחר שאביה משתחרר מבית החולים, הוא וביה אורזים כדי ללכת הביתה. במהלך זה, בי מבינה מתמונה ישנה שציירה שקאל הוא למעשה ה-IF שלה, קלווין, שנשכח לאחר מות אמה. היא ממהרת לחדרו ומודה לו על שעזר לה ואומרת לו שתמיד תזדקק לו. זה מאפשר לביה לראות שוב את Cal ואת ה-IFs, והם מתאחדים מחדש.
זמן מה לאחר מכן, קאל מתחיל לאחד מחדש את ה-IFs עם הילדים המקוריים שלהם, עכשיו מבוגרים. בנג'מין פוגש את ה-IF שלו, דרקון מצויר עם משקפיים וגבס. בי ואביה חוזרים הביתה, שם האחרון מועד על ה-IF שלו, ילד בלתי נראה בשם קית.
צוות השחקנים > שחקנים

ראיין ריינולדס - השכן מהקומה העליונה
ג'ון קרסינסקי
קיילי פלמינג בתפקיד ביאה
אלן קים בתפקיד בנג'מין
ליסה קולון זאיאס
צוות השחקנים > מדבבים

סטיב קארל בתפקיד "כחול"
פיבי וולר-ברידג' בתפקיד בלוסום
לואיס גוסט ג'וניור בתפקיד דוב
אמילי בלאנט בתפקיד חדת-קרן
מאט דיימון בתפקיד פרח
מאיה רודולף בתפקיד אלי
ג'ון סטיוארט בתפקיד רובוט
סם רוקוול בתפקיד אס. דוג
כריסטופר מלוני בתפקיד קוסמו
סבסטיאן מאניסקאלקו בתפקיד עכבר קוסם
ריצ'רד ג'נקינס בתפקיד דמות מונפשת
אקוופינה בתפקיד חתולת תמנון
וינס ווהן
פרסים ומועמדויות

| פרס | תאריך | קטגוריה | מועמד/ים | תוצאה | מקור |
| --- | --- | --- | --- | --- | --- |
| פרס בחירת הילדים של ניקלודיאון | 13 ביולי 2024 | שחקן קולנוע אהוב | ראיין ריינולדס | מועמדות |  |
| פרס המוזיקה במדיה של הוליווד | 20 בנובמבר 2024 | פרטיטורה מקורית – סרט מדע בדיוני/פנטזיה | מייקל ג'אקינו | מועמדות |  |
הערות שוליים

↑  Every Kids’ Choice 2024 Winner!, Nick (באנגלית)
↑  Paul Grein, ‘Emilia Pérez’ and Hans Zimmer Are Top Winners at 2024 Hollywood Music in Media Awards, Billboard, ‏2024-11-21 (באנגלית אמריקאית)
נתנאל קאנו

| --- | --- |

 לידה:  1 במאי 2001  (בן 23) ארמוסיו, סונורה, מקסיקו
 מוקד פעילות:  מקסיקו 
 תקופת הפעילות:  מ-2019
 עיסוק:  זמר-יוצר
 סוגה:  מקסיקנית אזורית • טראפ
 שפה מועדפת:  ספרדית 
 כלי נגינה:  קול • גיטרה
 חברת תקליטים:  ראנצ'ו הומילדה
 פרופיל ב-IMDb
 
נתנאל קאנו (בספרדית: Natanael Cano; נולד ב-1 במאי 2001) הוא זמר-יוצר מקסיקני. הוא ידוע בעיקר בשל השילוב הייחודי שלו בין קורידו (אנ') מקסיקני יחד עם מוזיקת טראפ אמריקאית, לו קרא "קורידוס טומבדוס" (corridos tumbados), שהוא גם שמו של אחד מאלבומיו.
ביוגרפיה > ראשית חייו

קאנו נולד בארמוסיו, סונורה. הוא התחיל ללמוד לנגן בגיטרה בגיל 13. הוא נשר מבית הספר בגיל 16 והתחיל לטפח את הקריירה המוזיקלית שלו. כיום הוא מתגורר בארצות הברית.
ביוגרפיה > קריירה מוזיקלית

את דרכו החל בשנת 2019 כשחתם בחברת התקליטים העצמאית ראנצ'ו הומילדה הממוקמת בלוס אנג'לס. בהתחלה נתנאל התמקד בקורידו, אך בהמשך הסגנון שלו השתנה, עד שיצר ז'אנר מוזיקלי חדש, "מוזיקה אורבנית אזורית", המשלב צלילים של מוזיקה אזורית עם טראפ והיפ-הופ, ובכך שינה את זירת המוזיקה המקסיקנית האזורית וקירב אותה לחדש קהלים צעירים יותר. אחד הסינגלים הראשונים שלו היה "F1" שיצא בשנת 2018.
בשנת 2019 יצא לאור אלבום הסולו הראשון שלו, Corridos Tumbados. כחודשיים לאחר מכן יצא לאור המיני-אלבום השני שלו, Mi Nuevo Yo, שהגיע למקום הראשון במכירות במקסיקו. באוקטובר 2019 גילה הזמר הפורטוריקני באד באני עניין במוזיקה של קאנו, וכך נוצר שיתוף הפעולה בין שני האמנים, ובאד באני ביצע רמיקס לשיר "Soy el diablo" של קאנו.
בשנת 2020 קאנו הוציא את האלבומים Corridos Tumbados, Vol. 2,‏ Soy El Nata ו-Las 3 Torres. הוא היה בין עשרת האמנים הלטיניים המובילים 6 במצעד הבילבורד, בהיותו האמן המקסיקני היחיד.
באוקטובר 2020 קאנו הופיע בתוכנית האירוח האמריקאית "ג'ימי קימל לייב" בהנחיית ג'ימי קימל. באותה שנה הוא זכה בפרס הנוער בקטגוריית המוזיקה המקסיקנית האזורית של הדור החדש. כיום המוזיקה של חברת התקליטים ראנצ'ו הומילדה מופצת על ידי וורנר מיוזיק לטינה (אנ'), וקאנו חתם על שיתופי פעולה עם אמנים כמו Junior H, אובי, סנופ דוג ואוזונה, בין היתר.
לקאנו יש שותפויות עם וורנר ואפל מיוזיק.
דיסקוגרפיה > אלבומי אולפן

| שם | פרטי האלבום | מיקומי שיא> ארצות הברית  | מיקומי שיא> ארצות הברית לטינית  |
| --- | --- | --- | --- |
| Todo Es Diferente |  יצא לאור: 21 ביוני 2019  פורמט: הורדה דיגיטלית, הזרמת מוזיקה  חברת תקליטים: הייפי מיוזיק | — | — |
| Corridos Tumbados |  יצא לאור: 31 באוקטובר 2019  פורמט: הורדה דיגיטלית, סטרימינג  חברת תקליטים: ראנצ'ו הומילדה | 166 | 4 |
| Corridos Tumbados, Vol. 2 |  יצא לאור: 29 במאי 2020  פורמט: הורדה דיגיטלית, סטרימינג  חברת תקליטים: ראנצ'ו הומילדה | — | 13 |
| Soy El Nata |  יצא לאור: 9 בספטמבר 2020  פורמט: הורדה דיגיטלית, סטרימינג  חברת תקליטים: ראנצ'ו הומילדה | — | 49 |
| Las 3 Torres (עם אובי ו-Junior H) |  יצא לאור: 18 בדצמבר 2020  פורמט: הורדה דיגיטלית, סטרימינג  חברת תקליטים: וורנר מיוזיק לטינה | — | — |
דיסקוגרפיה > מיני-אלבומים

| שם | פרטי האלבום | מיקומי שיא> ארצות הברית לטינית  |
| --- | --- | --- |
| Mi Verdad Corridos Tumbados |  יצא לאור: 22 בנובמבר 2019  פורמט: הורדה דיגיטלית, הזרמת מוזיקה  חברת תקליטים: LA R Music | — |
| Mi Nuevo Yo |  יצא לאור: 24 בדצמבר 2019  פורמט: הורדה דיגיטלית, סטרימינג  חברת תקליטים: ראנצ'ו הומילדה | — |
| Corazon Tumbado |  יצא לאור: 14 בפברואר 2020  פורמט: הורדה דיגיטלית, סטרימינג  חברת תקליטים: ראנצ'ו הומילדה | 12 |
| Trap Tumbado |  יצא לאור: 26 ביוני 2020  פורמט: הורדה דיגיטלית, סטרימינג  חברת תקליטים: ראנצ'ו הומילדה | 15 |
דיסקוגרפיה > סינגלים > כאמן ראשי

| שנה | שם | מיקומי שיא> מתחת להוט 100  | מיקומי שיא> ארצות הברית לטינית  | אלבום |
| --- | --- | --- | --- | --- |
| 2018 | "El de los Lentes Gucci" | — | — |  |
| 2018 | "Sour Diesel" | — | — |  |
| 2018 | "Platicame de Ti" | — | — |  |
| 2018 | "F1" | — | — |  |
| 2018 | "El MB" | — | — |  |
| 2019 | "El de La Codeina" | — | — | Todo Es Diferente |
| 2019 | "El Drip" | — | 44 | Corridos Tumbados |
| 2019 | "Disfruto Lo Malo" (עם Junior H) | — | 24 | Corridos Tumbados |
| 2019 | "Ella" (עם Junior H) | — | 29 | Corridos Tumbados |
| 2019 | "Soy El Diablo" (סולו + רמיקס עם באד באני) | — | 16 | Todo Es Diferente |
| 2019 | "El Cazador" | — | — | Corridos Tumbados |
| 2020 | "No Se por Que Tanto Enredo" | — | — |  |
| 2020 | "Amor Tumbado" | 10 | 8 | Mi Nuevo Yo |
| 2020 | "Pacas Verdes" (בהשתתפות אובי) | — | 28 |  |
| 2020 | "Asi Es el Morro" | — | — |  |
| 2020 | "El Jr." | — | — |  |
| 2020 | "Cuenta Conmigo" (עם לוס טיגרס דל נורטה בהשתתפות אנה ברברה) | — | — |  |
| 2020 | "Waxesito" | — | — |  |
| 2020 | "Arriba" | — | 31 |  |
| 2020 | "Me Critican" | — | — |  |
| 2020 | "Gracias" | — | — |  |
| 2020 | "Bandolero" (עם ביג סוטו וג'מבין) | — | — |  |
| 2020 | "Nubes Blancas" | — | — |  |
| 2020 | "Abriendo el Camino" | — | — |  |
| 2020 | "Paso el Culiacan" (בהשתתפות Junior H) | — | — |  |
| 2020 | "Pal Que Dijo Que No" (בהשתתפות אובי) | — | — | Soy El Nata |
| 2020 | "Yo Ya Se" | — | — | Soy El Nata |
| 2020 | "El Mini Barbi" | — | — |  |
| 2020 | "Así Tocó Mi Vida" (בהשתתפות אדריאל פאבלה) | — | — |  |
| 2020 | "Feeling Good" (עם סנופ דוג ואובי בהשתתפות סנואו דה פרודקט ו-CNG) | — | — | Las 3 Torres |
| 2020 | "Ele Uve (Remix)" (עם אלאדיו קאריון ואובי בהשתתפות נוריאל) | — | — | Monarca |
| 2020 | "Billetes" (בהשתתפות Play-N-Skillz וניקי ג'אם) | — | — |  |
| 2020 | "Verdes Verdes" (עם אובי ו-Junior H) | — | — | Las 3 Torres |
| 2021 | "Las 3 Torres" (עם אובי ו-Junior H) | — | — | Las 3 Torres |
פרסים ומועמדויות

| שנה | פרס | קטגוריה | עבור | תוצאה | מקור |
| --- | --- | --- | --- | --- | --- |
| 2024 | פרס המוזיקה של MTV אירופה | אמן צפון אמריקה הלטינית הטוב ביותר | נתנאל קאנו | מועמדות |  |
| 2024 | פרס גראמי הלטיני | אלבום המוזיקה המקסיקנית העכשווית הטוב ביותר | Nata Montana | מועמדות |  |